
REPUBLIKA SRPSKA
OKRUŽNO JAVNO TUŽILAŠTVO U TREBINJU
Broj predmeta: T16 0 KT 0016176 26
Trebinje, 12. oktobar 2026.  godine
                                                                              OKRUŽNOM SUDU U TREBINJU
Na osnovu člana 43. stav 2. tačka z) i člana 241. a u vezi sa članom 30. stav 4. Zakona o krivičnom postupku („Službeni glasnik Republike Srpske“, broj: 53/12, 91/17, 66/18 i 15/21) p o d i ž e m:
O P T U Ž N I C U

P R O T I V:

1. Ž.V. 
2. M. S.. 
3. G. Č.. 
Što su:

1. Osumnjičeni Ž.V. dana 22.08.2026. godine, oko 18,50 časova, u mjestu Bijeljani, na lokalitetu Bare, opština Bileća, bezobzirnim nasilničkim ponašanjem pokušao lišiti života više lica i to: V.S., A. S., M. D. i A. V., na način da je na mjestu održavanja konjskih trka i drugih tradicionalnih igara, a nakon završetka istih, na livadi gdje je ostao okupljen veći broj lica, izašao iz šatora u kome je organizovao pružanje ugostiteljskih usluga, došao do svog vozila marke „Audi Q7“, registarskih oznaka .... koje vozilo je bilo parkirano u blizini šatora, sačekao da iz šatora izađu V.S. A. S. M. D. A. V. i D. S.  i dok još nije sjeo u svoje vozilo, dobacio im je riječi: „Daću ja vama, pokazaću ja vama boga“, a potom svjestan svoga djela čiju posljedicu je htio, sjeo u vozilo, stavio vozilo u pogon, tako da je prvo krenuo unazad, a potom naprijed sa vozilom, vozilom naletio na oštećene koji su skupa pošli kući i na haubu vozila nabacio oštećenog V. S. koji se prvi našao do vozila, vozio ga na haubi oko sto metara, dok se oštećeni držao za brisače vozila, sve dok nije pao sa haube na tlo, da bi oštećenom V. S. u pomoć pritekli njegov brat A. S.rođak M. D. i komšija A.V.kako bi ga podigli sa zemlje, a osumnjičeni se sa vozilom okrenuo i ponovo naletio na oštećene, tako da je vozilom prvo udario oštećenog M. D. nabacio ga na vozilo, usljed čega je oštećeni bio odbačen par metara, potom pao na tlo i ostao da leži, kojom prilikom je zadobio povrede u lijevu nogu i desnu ruku, vozilom udario i oštećenog A.S. tako što ga je vozilom udario u lijevu nogu i oborio ga na tlo, potom pregazio oštećenog V.S. koji je ležao na tlu, da bi od siline udara sa vozila otpali dijelovi plastike – dio plastike prednjeg branika sa ukrasnom maskom za registarsku oznaku i prednja registarska oznaka, nakon čega se osumnjičeni ponovo okrenuo sa vozilom i pregazio oštećenog V.S. dok je ležao na tlu, kotrljajući ga ispod točkova vozila, a zatim napravio još jedan krug, u čemu ga je pokušao spriječiti oštećeni A. V.da bi ga osumnjičeni vozilom – gumom od vozila udario po lijevom koljenu, nakon čega je osumnjičeni M.S. kum osumnjičenog Ž.V. stao ispred vozila osumnjičenog, raširio ruke kako bi ga zaustavio, uspio otvoriti vrata od vozila i sjesti sa osumnjičenim, nakon čega su se oba udaljili u nepoznatom pravcu, dok su prisutna lica pomogla oštećenom V.S. koji je ležao na tlu, podigli ga i odnijeli do šatora, polili ga vodom, jer je isti krvario, da bi u međuvremenu došla policija i hitna pomoć i prevezla oštećenog u DZ „Sveti Luka“ u Bileći, gdje su primljeni i oštećeni A. S., M. D. i A.V., a potom su svi hospitalizovani u JZU Bolnicu „Sveti arhiđakon Stefan – 9. januar“ Trebinje, kojom prilikom je oštećeni V. S. zadobio teške tjelesne povrede u ....., oštećeni A. S. je zadobio tjelesne povrede ...., oštećeni M.D. je zadobio tjelesne ... i oštećeni A.V. je zadobio tjelesne povrede u ...., a osumnjičeni Ž.V. je pronađen dana 23.08.2026. godine u mjestu Preraca i lišen slobode od strane policijskih službenika Policijske stanice Bileća, 

      Dakle, bezobzirnim nasilničkim ponašanjem pokušao lišiti života više lica,
2. Osumnjičeni M. S., dana 22.08.2026. godine, oko 19,00 časova, na relaciji Bijeljini-Davidovići-Lađevići, opština Bileća, pružio pomoć učiniocu posle izvršenog krivičnog djela za koje je propisana kazna doživotnog zatvora, svjestan svoga djela čije izvršenje je htio, na način da je nakon što je znao da je osumnjičeni Ž. V. počinio krivično djelo Teško ubistvo u pokušaju, jer je osumnjičeni M.S. neposredno prisustvovao događaju kada je osumnjičeni Ž. V. prethodno sa svojim vozilom marke „Audi“, tip Q7, registarskih oznaka ... više puta na livadi, u mjestu Bijeljani, na lokalitetu Bare, gdje su se održavale konjske trke, gazio oštećene: V.S. A. S. M. D. A. V. i D. S.  te kada je osumnjičeni Ž.V. po četvrti put sa vozilom pošao da gazi oštećene, otvorio je vrata od suvozača vozila osumnjičenog Ž.V.sjeo u vozilo i skupa sa njim se udaljio u nepoznatom pravcu, da bi potom osumnjičeni M.S. sa ciljem da mu pomogne da ne bude pronađen i lišen slobode od strane policijskih službenika, omogućio mu skrivanje na način da je sa svog mobilnog telefona broj: ... pozvao lice - osumnjičenog Č.G.na njegov mobilni telefon broj: .... i zatražio da ih osumnjičeni Č. G. svojim vozilom preveze iz mjesta Bijeljani (regionalni put Krivače-Berkovići), u mjesto Davidovići, jer dalje nisu mogli nastaviti sa vozilom osumnjičenog V.Ž. iz razloga, jer je put bio makadamski i u lošem stanju, na što je osumnjičeni Č.G.pristao i došao po njih u mjesto Bijeljani sa vozilom marke „Audi A6“, registarskih oznaka ... a koji su ga po dogovoru čekali na putu, sjeo ih u vozilo i prevezao do mjesta Davidovići, gdje su iz vozila izašli osumnjičeni M. S. i osumnjičeni Ž. V., da bi osumnjičeni M.S. dalje nastavio pješke sa osumnjičenim Ž.V. prateći ga po kršovitom terenu, koji teren je osumnjičeni M.S. dobro poznavao, jer mu se porodična kuća nalazi na tom području, nakon čega je u mjestu Lađevići, u blizini porodične kuće pronađen i lišen slobode od strane policijskih službenika PS Bileća dana 23.08.2026. godine, a osumnjičeni Ž.V. je pobjegao u mjesto Prerace, u blizini granice sa Crnom Gorom.
     Dakle, nakon izvršenja krivičnog djela pružio pomoć učiniocu krivičnog djela za koje je propisana kazna doživotnog zatvora, 
 
3. Osumnjičeni G. Č., dana 22.08.2026. godine, oko 19,00 časova, na području opštine Bileća, pružio pomoć učiniocu posle izvršenog krivičnog djela za koje je propisana kazna doživotnog zatvora, svjestan svoga djela čiju posljedicu je htio, na način da je tog dana boravio u mjestu Bijeljani, na lokalitetu Bare, gdje su se održavale konjske trke, a koji osumnjičeni je tog dana skupa sa osumnjičenim M.S. pomagao oko organizovanja pružanja ugostiteljskih usluga u šatoru osumnjičenog Ž.V. i koji osumnjičeni je bio prisutan kada je osumnjičeni Ž.V.  svojim vozilom po livadi gazio oštećene: V.S., A.S., M.D. i A. V. i počinio krivično djelo Teško ubistvo u pokušaju, te nakon što su osumnjičeni Ž. V. i M. S. napustili lice mjesta sa vozilom osumnjičenog Ž.V. marke Audi, tip Q7, osumnjičenog G.Č. na njegov mobilni telefon broja: . pozvao je osumnjičeni M. S. putem svog mobilnog telefona broj: 065/060 003 i rekao mu da dođe sa svojim vozilom u mjesto Bijeljane, (regionalni put Krivače-Berkovići), gdje ga čekaju na putu kako bi ih prevezao dalje, jer dalje nisu mogli zbog lošeg puta, osumnjičeni G. Č. je na to pristao iako je znao za prethodni događaj i sa ciljem da im pomogne i omogući skrivanje, sa vozilom marke „Audi“, tip A6, registarskih oznaka ... koje je koristio, vlasništvo firme „Anis“ d.o.o Trebinje, došao je do puta gdje su ga po dogovoru čekali osumnjičeni Ž. V. i M.S. sjeo ih u svoje vozilo, pri čemu su mu oba govorili da ih vozi prema mjestu Davidovići, što je i učinio i prevezao ih do mjesta Davidovići gdje su osumnjičeni izašli iz vozila i rekli mu da idu u pravcu Crne Gore, te se uputili dalje pješke, a osumnjičeni G. Č. je krenuo nazad i pošto više nije imao goriva, vozilo mu je stalo, isto je ostavio, potom se prevezao sa licem M.R. do mjesta Divin, odakle je pozvao policijskog službenika PS Bileća M.K.koji je obezbjeđivao skup i rekao mu šta je uradio i da će se predati, nakon čega je dana 23.08.2026. godine lišen slobode od strane policijskih službenika u blizini mjesta Divin.
     Dakle, nakon izvršenja krivičnog djela pružio pomoć učiniocu krivičnog djela za koje je propisana kazna doživotnog zatvora, 
    Čime bi osumnjičeni Ž.V. pod tačkom 1. optužnice počinio krivično djelo Teško ubistvo iz člana 125. stav 1. tačka  4. i 6. Krivičnog zakonika Republike Srpske, u vezi sa članom 22. istog Zakonika, osumnjičeni M. S. po tačkom 2. optužnice počinio krivično djelo Pomoć učiniocu poslije izvršenja krivičnog djela iz člana 333. stav 3. u vezi sa stavom 1. Krivičnog zakonika Republike Srpske i osumnjičeni G.Č. pod tačkom 3. optužnice počinio krivično djelo Pomoć učiniocu poslije izvršenja krivičnog djela iz člana 333. stav 3. u vezi sa stavom 1. KZ RS. 

